Document ID: 31999R0573

KOMISSION ASETUS (EY) N:o 573/1999,
annettu 16 päivänä maaliskuuta 1999,
neuvoston asetuksen (ETY) N:o 822/87 38 artiklassa tarkoitetun esitislauksen käyttöön ottamisesta markkinointivuodeksi 1998/1999 annetun asetuksen (EY) N:o 2486/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1627/98 (2), ja erityisesti sen 38 artiklan 5 kohdan,
sekä katsoo, että
komission asetuksessa (EY) N:o 2486/98 (3), sellaisena kuin se on muutettuna asetuksella (EY) N:o 520/1999 (4), otetaan käyttöön asetuksen (ETY) N:o 822/87 38 artiklassa tarkoitettu esitislaus,
sopimusten päättymispäivän jälkeen Charentes'n alueella Ranskassa konjakkialan jatkuvan kriisin vuoksi sekä Italiassa on havaittu, että niillä on edelleen rajoitettuja määriä markkinoille kelpaamatonta viiniä, joka vaikuttaa niihin kielteisesti; näissä olosuhteissa kyseiset tuotteet on syytä vetää markkinoilta ottamalla uudelleen käyttöön rajoitetun määrän esitislaus, jotta parannettaisiin niiden tuotteiden laatua, jotka olisi säilytettävä markkinoilla,
jos haettu kokonaismäärä ylittää ennakoidut määrät, jäsenvaltioiden on sovellettava kaikkiin esitettyihin uusiin sopimuksiin yhtenäistä vähennysprosenttia,
kyseisten määrien moitteettoman hallinnan vuoksi on tarpeen poiketa asetuksen (ETY) N:o 822/87 38, 41 ja 42 artiklassa säädettyjen vapaaehtoisten tislausten soveltamista koskevista yksityiskohtaisista säännöistä 31 päivänä elokuuta 1988 annetun asetuksen (ETY) N:o 2721/88 (5), sellaisena kuin se on viimeksi muutettuna asetuksella (EY) N:o 2181/91 (6), tietyistä erityisistä säännöksistä ja säätää, että esitetyissä sopimuksissa ja ilmoituksissa esitettyjä haettuja määriä voidaan vähentää,
toimenpiteen tehokkuuden lisäämiseksi kyseisen tislauksen toteuttaminen olisi keskitettävä lyhyelle aikavälille ja toisaalta jäsenvaltioiden olisi voitava säätää rajoittavammista toimenpiteistä ja etenkin sopimukseen tai ilmoitukseen liitettävän vakuuden antamisesta, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään 1 a artikla asetukseen (EY) N:o 2486/98 seuraavasti:
"1 a artikla
1. Asetuksen (ETY) N:o 822/87 38 artiklassa tarkoitettu pöytäviinien ja pöytäviinin valmistukseen soveltuvien viinien esitislaus otetaan markkinointivuonna 1998/1999 uudelleen käyttöön Ranskassa Charentes'n alueella 50 000 hehtolitran rajoitetun määrän ja Italiassa 500 000 hehtolitran rajoitetun määrän osalta.
2. Jokainen pöytäviiniä tai pöytäviinin valmistukseen soveltuvia viinejä valmistanut tuottaja voi toimittaa viimeistään 16 päivänä huhtikuuta 1999 esitislausta koskevan sopimuksen tai ilmoituksen enintään 20 hehtolitran määrältä jäsenvaltion toimivaltaiselle viranomaiselle ja ilmoittaa erityisesti
a) hakijan nimen, etunimen ja osoitteen,
b) valmistetun viinin määrän, joka halutaan tislata voimassa olevien tislaamoon toimitettavien tuotteiden laatua koskevien yhteisön säännösten mukaisesti,
c) tislaamon nimen ja osoitteen tai toiminimen.
Tislausta koskevaan sopimukseen tai ilmoitukseen on liitetttävä jäljennös toimivaltaisille viranomaisille toimitetusta tuotantoilmoituksesta markkinointivuodelta 1998/1999.
Hakijan on myös esitettävä todiste siitä, että kyseinen viini on hänen hallussaan. Jäsenvaltiot voivat rajoittaa niiden sopimusten lukumäärää, jotka yksi tuottaja voi tehdä tässä artiklassa tarkoitettujen tislaustoimenpiteiden osalta.
3. Jäsenvaltiot määrittelevät edellä mainittuihin sopimuksiin ja ilmoituksiin sovellettavan vähennyksen suuruuden, jos kokonaismäärä ylittää ennalta vahvistetun määrän. Jäsenvaltioiden on toteuttava tarvittavat hallinnolliset toimenpiteet hyväksyäkseen viimeistään 21 päivänä toukokuuta 1999 edellä mainitut sopimukset ja ilmoitukset sekä ilmoitettava niihin sovelletun vähennyksen määrä ja sopimukseen tai ilmoitukseen kuuluvan viinin määrä. Jäsenvaltioiden on ilmoitettava komissiolle sopimukseen kuuluvan viinin määrä ennen 4 päivää kesäkuuta 1999.
4. Toimitukset tislaamoille on tehtävä viimeistään 30 päivänä heinäkuuta 1999.
5. Jäsenvaltiot voivat säätää, että esitettävään todistukseen tai ilmoitukseen on liitetttävä todiste 1 artiklan 3 kohdassa säädetyn vakuuden asettamisesta.
6. Asetuksen (ETY) N:o 2721/88 säännöksiä sovelletaan 6 artiklan 1 ja 4 kohtaa lukuun ottamatta."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä maaliskuuta 1999.

Labels: 3
7
18
17